**GUÍA PARA A TRAMITACIÓN DA SUBVENCIÓNS DE CONCORRENCIA DOS ANOS 2019-2020**

**INTRODUCIÓN**

Na procura de simplificar a tramitación das solicitudes cómpre que teñades en conta que os formularios están agrupados en dous grandes apartados:

* O relativo á documentación xeral da entidade, constituído polos FOMULARIOS A), B) e C).
* A documentación específica de solicitude da subvención, formado polos FORMULARIOS D-1, D-2, E-1, E-2, F-1 e F-2.

Todos os formularios, agás o E-1 e E-2, están en formato PDF autocompletable, mentres que o E-1 e e-2 son follas de cálculo coas fórmulas sumatorias xa incluídas.

Aínda que as solicitudes poden presentarse de xeito presencial, pedindo cita previa, no Rexistro Xeral de Entrada, recoméndase que se tramiten telematicamente ben pola sede electrónica do Concello, ben a través do Sistema de Rexistro Integrado.

Ter en conta que a subvención é bianual; isto é, que se pide subvención para as actividades dos anos 2019 e 2020 ou das tempadas 2018-2019 e 2019-2020.

Xunto con esta guía achéganse os formularios con comentarios inseridos ampliando ou desenvolvendo estes criterios xerais. Os comentarios aparecen en amarelo e para poder lelos tendes que abrilos facendo dobre click en cada comentario. Convén que miredes estes comentarios antes de cubrir e presentar os formularios.

**SOBRE A DOCUMENTACIÓN XERAL DA ENTIDADE**

* Nesta convocatoria, a diferenza das anteriores, NON HAI QUE ACHEGAR EN NINGÚN CASO a seguinte documentación:
* Fotocopia do NIF do presidente/a ou representante que asina a solicitude.
* Fotocopia do CIF da entidade.
* Estatutos da entidade.
* En relación co CERTIFICADO DE TITULARIDADE DE CONTA, só hai que achegalo no caso que a cambiaredes a respecto da que se vos ingresaron as subvencións da convocatoria de 2018.
* O FORMULARIO A) hai que CUBRILO E ACHEGALO SEMPRE cuberto en todos os seus extremos. Aínda que moitos dos datos que figuran neste formulario xa volos pide a instancia xeral de solicitude que xera automaticamente a sede electrónica ou que vos facilitan no rexistro, É IMPRESCINDIBLE ACHEGAR CUBERTO O FORMULARIO A) porque é onde facedes constar o número de rexistro da entidade e o rexistro na que está inscrita, o enderezo de correo electrónico para as relacións co Concello en materia de subvencións ou a contía da subvención solicitada.
* No formulario A) cando cubrades o recadro “REXISTRO E NÚMERO DE INSCRICIÓN NO REXISTRO”, se estades inscritas no Rexistro Municipal de Entidades, facede constar: REXISTRO MUNICIPAL DE ENTIDADES NÚMERO\_\_\_. No caso de non estar inscritas, facede constar o REXISTRO no que está inscrita a sociedade e o seu número, por exemplo REXISTRO XERAL DE ASOCIACIÓNS\_\_
* Na casiña de EXPOÑO hai un recadro que hai que cubrir indicando o IMPORTE TOTAL da subvención que se solicita para ESTES DOUS ANOS/TEMPADAS. Á hora de cubrir este recadro lembrade que A SUBVENCIÓN MÁXIMA A SOLICITAR É de 12.000 EUROS PARA ENTIDADES CULTURAIS E DEPORTIVAS e de 3.750 € para as AMPAS. Asemade, este importe NON PODE EXCEDER O 80% da suma dos orzamentos de gastos das dúas anualidades/tempadas. ESTA CANTIDADE TEN QUE SER IDÉNTICA Á QUE CONSIGNEDES NO FORMULARIO C) E Á SUMA DA QUE CONSIGNEDES NO APARTADO DE INGRESOS DOS FORMULARIOS E-1 e E-2
* As ENTIDADES DEPORTIVAS teñen que achegar SEMPRE CERTIFICACIÓN FEDERATIVA/FICHAS de cada anualidade (2019-2020) ou tempada (2018-2019 e 2019-2020) para a que se solicita subvención.
* No apartado, DOCUMENTACIÓN QUE SE ACHEGA, tedes que facer constar que achegades a seguinte documentación:
  + FORMULARIO A)
  + FORMULARIO B)
  + FORMULARIO C)
  + FORMULARIO D-1)
  + FORMULARIO D-2)
  + FORMULARIO E-19
  + FORMULARIO E-2)
  + FORMULARIO F-1) ESCOLA DE\_\_\_\_\_\_ (TANTOS FORMULARIOS F-1 COMO ESCOLAS POR ANO/TEMPADA)
  + FORMULARIO F-2) ESCOLA DE\_\_\_\_\_\_ (TANTOS FORMULARIOS F-2 COMO ESCOLAS POR ANO/TEMPADA)
  + FICHAS FEDERATIVAS OU CERTIFICACIÓNS EXPEDIDAS POLA FEDERACIÓN ACREDITANDO O NÚMERO DE EQUIPOS. UNHA POR CADA ANUALIDADE (2019-2020) OU TEMPADA (2018-2019/2019-2020) PARA A QUE SE SOLICITA SUBVENCIÓN.
* No FORMULARIO B), no cadro correspondente a subvencións solicitadas/concedidas por outras administracións, dato que esta convocatoria ten carácter bianual HAI QUE INDICAR EXPRESAMENTE se a subvención ESTÁ SOLICITADA ou CONCEDIDA, a CONTÍA e o ANO de concesión/solicitude.
* No FORMULARIO C), hai que cubrilo en todos os seus extremos indicando DATA do acordo da sociedade de acollerse á subvención. A DATA TEN QUE SER POSTERIOR Á PUBLICACIÓN DO EXTRACTO DA CONVOCATORIA NO BOP E ANTEIOR Á DATA EN QUE SE PRESENTE A SOLICITUDE. A CANTIDADE A SOLICITAR TEN QUE SER A MESMA QUE NO FORMULARIO A)

**FORMULARIOS COA DOCUMENTACIÓN ESPECÍFICA DA SOLICITUDE DE SUBVENCIÓN**

* FORMULARIO D-1), como indica no seu encabezamento, é a MEMORIA das actividades para as que se solicita subvención e que se corresponden ás realizadas no ANO 2019 ou tempada curso/escolar 2018-2019. Hai que cubrilo en todos os seus extremos.
* FORMULARIO D-2), como indica no seu encabezamento, é a MEMORIA das actividades para as que se solicita subvención e que se corresponden ás realizadas no ANO 2020 ou tempada curso/escolar 2018-2019. Hai que cubrilo en todos os seus extremos.
* FORMULARIO E-1), é o ORZAMENTO DE GASTOS E INGRESOS das actividades para as que se solicita subvención e que se corresponden ás realizadas no ANO 2019 ou tempada curso/escolar 2018-2019. Hai que cubrilo en todos os seus extremos. Son conceptos de gasto xenéricos. Cubrir aqueles epígrafes que logo permitan encadrar as facturas que ides utilizar na fase de xustificación. O ORZAMENTO TEN QUE ESTAR CADRADO; ISTO É, OS IMPORTE DOS GASTOS TEN QUE SER IDÉNTICO AO ORZAMENTO DE INGRESOS.
* FORMULARIO E-2), é o ORZAMENTO DE GASTOS E INGRESOS das actividades para as que se solicita subvención e que se corresponden ás realizadas no ANO 2020 ou tempada curso/escolar 2019-2020. Hai que cubrilo en todos os seus extremos. Son conceptos de gasto xenéricos. Cubrir aqueles epígrafes que logo permitan encadrar as facturas que ides utilizar na fase de xustificación. O ORZAMENTO TEN QUE ESTAR CADRADO; ISTO É, OS IMPORTE DOS GASTOS TEN QUE SER IDÉNTICO AO ORZAMENTO DE INGRESOS.
* FORMULARIO F-1), é o formulario para solicitar subvención para ESCOLAS DEPORTIVAS OU CULTURAIS. HAI QUE CUBRIR UNHA FICHA POR CADA UNHA DAS ESCOLAS do ANO 2019 ou tempada curso/escolar 2018-2019.
* FORMULARIO F-2), é o formulario para solicitar subvención para ESCOLAS DEPORTIVAS OU CULTURAIS. HAI QUE CUBRIR UNHA FICHA POR CADA UNHA DAS ESCOLAS do ANO 2020 ou tempada curso/escolar 2010-2020.